Súradnice: 42°41′46″S 23°19′30″V﻿ / ﻿42,69611°S 23,32500°V﻿ / 42.69611; 23.32500

**Budova Bulharskej národnej banky** (bulh. Сградата на Българска народна банка – *Sgradata na Bălgarska narodna banka*) alebo len **Bulharská národná banka** (bulh. Българска народна банка – *Bălgarska narodna banka*) je hlavná budova Bulharskej národnej banky, ktorá sa nachádza v meste Sofia, v Sofijskej oblasti, v západnom Bulharsku. Kultúrna pamiatka národného významu.

Lokalita
--------

Budova leží v centrálnej časti Sofie v rajóne Sredec na ulici „Kňaz Aleksandăr I" (bulh. улица „Княз Александър I" – *ulica „Kňaz Aleksandăr I"*, doslova *ulica kniežaťa Alexandra I.*) č. 2.

Dejiny
------

Výstavba súčasnej budovy sa uskutočnila v rokoch 1934  – 1939. Budova bola postavená predovšetkým z dôvodu, že pôvodná budova sídla Bulharskej národnej banky už nebola kapacitne dostačujúca.

V roku 1978 budova získala štatút kultúrnej pamiatky národného významu.

Charakteristika
---------------

Budova bola postavená podľa projektu architektov Ivana Vasiľova a Dimităra Colova. Stavbe je postavená v štýle moderny začiatku 20. storočia. Podzemné trezory a ochranné systémy boli inšpirované systémami, ktoré sa používali vo vtedajších najmodernejších britských a amerických bankách.

V hlavnej fasáde obrátenej smerom k námestiu sa nachádza vstavaná socha predstavujúca svätého Mikuláša. V tej istej časti budovy sa nachádza aj ozdobný balkón ohradený kovaným zábradlím.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Budova bola vyhlásená za kultúrnu pamiatku národného významu v roku 1978. Ako dôvod ochrany bola stanovená architektonicko-staviteľská hodnota budovy.Štatút bol potvrdený aj v roku 1988, pričom k dôvodom ochrany pribudla aj umelecká hodnota budovy. Názov budovy ako je uvedený na zozname kultúrnych pamiatok národného významu je *Bălgarska narodna banka* (bulh. Българска народна банка, doslova *Bulharská národná banka*).

Zaujímavosť
-----------

* Miesto pre výstavbu, kde dnes stojí súčasná hlavná budova Bulharskej národnej banky bolo vybrané už v roku 1906, pôvodne sa však na mieste mala nachádzať budova súdneho paláca.

Galéria
-------

* celkový pohľad na budovu zo severucelkový pohľad na budovu zo severu
* detail zo severozápadného rohu budovy so sochou svätého Mikulášadetail zo severozápadného rohu budovy so sochou svätého Mikuláša
* detail z fasádydetail z fasády
* budova na dobovej snímke z roku 1959 (v ľavej časti fotografie)budova na dobovej snímke z roku 1959 (v ľavej časti fotografie)

Referencie
----------

1. 1 2 3 4 5 6 7 8 9 10 11  KADIJSKA, Taňa; BLAŽEVA, Elena; SAVOVA, Mariana. Enciklopedija Sofia. Sofia : Bălgarska akademija na naukite – Naučnoinformacionen centăr "Bălgarska enciklopedija" – Knigoizdatelska kăšta "Trud". 2017. 420 s. ISBN 9549384921. S. 122 – 123. (bulharsky)
2. 1 2 3 4 5 6 7 8 9 10   *Министерство на културата на Република България* [online]. mc.government.bg, [cit. 2023-04-11]. Dostupné online.
3. 1 2 3 4 5 6 7 8   *Наследството на София* [online]. io.morphocode.com, [cit. 2022-10-04]. Dostupné online.
4. 1 2 3 4  STANISHEV, Georgi. Sofia – architectural guide. Berlin : DOM publishers. 2019. 320 s. ISBN 9783869226576. S. 76 – 77. (po anglicky)
5. 1 2 3 4 5 6 7 8  PETROV, Zdravko. Istoričeski maršruti: Sofia. Sofia : Siela Norma AD. 2019. 306 s. ISBN 9789542829584. S. 188 – 191. (bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Bulharská národná banka (hlavná budova)**